་ཆེན་ལས་ཡེ་ཤེས་ལེའུའི་འགྲེལ་བཤད་བློ་
གྲོས་ཆོས་སྐྱོང་གིས་མཛད་པ་བཞུགས་སོ༎
༄༅། །ན་མཿཤྲཱི་ཀཱ་ལ་ཙཀྲ་ཡེ། རྒྱལ་བ་ཁྱབ་བདག་རྡོ་རྗེ་འཆང་ཆེན་པོ་དང་དབྱེར་མ་
མཆིས་པའི་རྗེ་བླ་མ་ཡབ་སྲས་རྣམས་ཀྱི་ཞབས་ལ་གུས་པས་ཕྱག་འཚལ་ལོ། །མ་ལུས་སྤྲོས་པའི་
ཆུ་འཛིན་དང་བྲལ་དབུ་མའི་མཁའ་ལ་དཀར་དམར་ཁམས་དང་ཐབས་ཤེས་ཀྱི། །བགྲོད་པ་གཉིས་
ཀྱིས་སྒྲིབ་པའི་མུན་བཅོམ་ས་ཆེན་བཅུ་གཉིས་ཁྱིམ་གྱི་འཁོར་ལོ་རྫོགས་པར་སྤྱད། །ཀུན་རྟོག་རླུང་
དང་ཕྱི་ནང་ཉི་ཟླའི་བགྲོད་པ་ཀུན་བཅོམ་སྔོན་མེད་ཉིན་མོའི་དབང་ཕྱུག་མཆོག །དཔལ་ལྡན་མཆོག་
ང་པོའི་སངས་རྒྱས་ཁྱབ་བདག་མཆོག་དེ་སྲིད་གསུམ་འདི་ན་རྒྱལ་གྱུར་ཅིག །མདོར་བསྡུས་
རྣམ་བཞིའི་སྐྱེད་ཚལ་རྭ་བར་བཅུ་ཕྲག་ཟུང་གི་གནས་པའི་ཚོགས། །བདེ་ཆེན་སྦྲང་རྩིའི་བཅུད་ཀྱིས་
གཏམས་པའི་དཀར་པོའི་མེ་ཏོག་རབ་ཏུ་རྒྱས། །སྐལ་བཟང་རྐང་དྲུག་ལྡན་པའི་ཉེར་འཚོ་དཔལ་ལྡན་
ཡེ་ཤེས་ལེའུ་ཡི། །ཚིག་དོན་མེ་ཏོག་འཕྲེང་མཛེས་གང་དེ་བཤད་པར་བྱ་ཡིས་དྭང་བས་ཉོན༎
དེ་ལྟར་འོག་མིན་གྱི་སྲིད་པའི་མཐར་ཐུག་པར་འཇིག་རྟེན་པའི་དངོས་གྲུབ་བསྒྲུབ་པར་
ནུས་པའི་བསྐྱེད་རིམ་མཐར་ཕྱིན་པར་བྱས་པའི་རྣལ་འབྱོར་པ་དེས། གཙོ་བོར་ཕྱག་རྒྱ་ཆེན་པོའི་
དངོས་གྲུབ་བསྒྲུབ་པ་ལ་འཇུག་པར་བྱ་བ་ཡིན་པས། འདིར་ཡེ་ཤེས་ཀྱི་ལེའུ་གསུངས་ཏེ། དེ་ལ་
ལྔ་པ་བསྐྱེད་རིམ་སྔོན་དུ་འགྲོ་བ་ཕྱག་རྒྱ་ཆེན་པོའི་དངོས་གྲུབ་སྒྲུབ་ཐབས་གཙོ་བོར་བཤད་པའི་
ལེའུ་ལ་གཉིས། མཆོད་པར་བརྗོད་ཅིང་བརྩམ་པར་དམ་བཅའ་བ་དང་། རྒྱུད་དོན་བཤད་པ་དངོས་
ལ་འཇུག་པའོ། །དང་པོ་ལ་གཉིས། མཆོད་བརྗོད་དང༌། བརྩམ་པར་དམ་བཅའ་བའོ། །དང་པོ་ལ་
གསུམ། བྱང་ཆུབ་ཀྱི་སེམས་དག་ཚུལ་གྱི་སྒོ་ནས་སྟོན་པ་སངས་རྒྱས་ལ་ཕྱག་འཚལ་བ། མཚན་
གྱི་ཡི་གེ་རེ་རེའི་སྒོ་ནས་གཉིས་མེད་དུས་འཁོར་ལ་ཕྱག་འཚལ་བ། ཡི་གེ་བཞི་སྐུ་བཞིར་བསྟན་
པའི་སྒོ་ནས་སྐུ་བཞི་ལ་ཕྱག་འཚལ་བའོ། །དང་པོ་ནི། ཤཱཀྱ་ཐུབ་པ་གང་གིས་སྔོན་ལམ་གྱི་དུས་སུ་
རྣམ་པ་ཐམས་ཅད་དང་ལྡན་པའི་སྟོང་པའི་ཤེས་རབ་དང་ནི་བདེ་བ་ཆེན་པོས་དེ་ཁོ་ན་ཉིད་མཐོང་

2
དྲི་མེད་འོད་ཀྱི་ཡེ་ལེའི་འགྲེལ་བཤད།
བའི་ཡེ་ཤེས་ཀྱི་སྟོབས་ཀྱིས་རང་གི་ཡིད་ལས་བྱུང་བ་བྱང་ཆུབ་ཀྱི་སེམས་ཀྱི་ཐིག་ལེ་དག་གཙུག་
ཏོར་ནས་རྡོ་རྗེ་ནོར་བུའི་རྩེ་མོར་འོངས་པའི་བྱང་ཆུབ་ཀྱི་སེམས་དེ་རང་གི་རྡོ་རྗེ་ནོར་བུའི་རྩེ་མོ་ཨོ་
ཊའི་ལམ་ནས་བཀུག་སྟེ། གསང་གནས་ནས་རང་གི་དཔྲལ་བའི་བར་དང༌། དཔྲལ་བ་ནས་ནི་རྡོ་རྗེ་
གཙུག་ཏོར་ཆེན་པོར་ཁྲིད་པས་མི་འགྱུར་བའི་བདེ་བ་ཉིས་ཁྲི་ཆིག་སྟོང་དྲུག་བརྒྱ་རྫོགས་པ་གང་གི་
མཐུ་ལས་མངོན་སུམ་དུ་དམིགས་པ་དང་བཅས་ཤིང་རྡུལ་ཕྲ་རབ་ཀྱི་དངོས་པོར་མེད་ལ། དེ་ལས་
འདས་པའི་རྣམ་ཀུན་མཆོག་ལྡན་གྱི་སྟོང་པ་ཉིད་དང༌། སྙིང་རྗེ་བཟང་པོ་མཆོག་ཏུ་མི་འགྱུར་བའི་
བདེ་ཆེན་སྟོང་པ་ཉིད་དང་རོ་མཉམ་དུ་ཞུགས་པས་དམིགས་པ་མེད་པ་ཉིད་ཅེས་ཐ་སྙད་དུ་བྱས་པ་
སྟེ། དེ་འདྲ་བའི་སྟོང་གཟུགས་དང་མི་འགྱུར་བའི་བདེ་ཆེན་མཐར་ཐུག་པ་གཉིས་རོ་མཉམ་པའི་གོ་
འཕང་བརྙེས་པས་ལྷ་མི་ལྷ་མིན་ཀླུ་ཡི་བླ་མ་སྟེ་ཡོན་ཏན་གྱི་ཚོགས་ཀྱིས་ལྕི་བར་གྱུར་པ་དངོས་པོ་
ཀུན་གྱི་རང་བཞིན་ཇི་ལྟ་བ་བཞིན་སྟོན་པར་མཛད་པའི་སྟོན་པ་གཅིག་པུ་སྟེ། ཟླ་བོ་དང་བྲལ་བ་དེ་
ལ་ཕྱག་འཚལ་ལོ། །ཞེས་པའོ༎
གཉིས་པ་ནི། ཀཱ་ལ་ཙཀྲ་ཞེས་པའི་དུས་ཀྱི་འཁོར་ལོའི་མཚན་མངོན་པར་རྗོད་བྱེད་
ཀྱིས་བསྟན་པའི་དོན་དུས་ཀྱི་འཁོར་ལོ་གང་ལ་ཐིག་ལེ་འཕོ་བའི་སྒྱུ་ལུས་ཀྱི་ཐིག་ལེ་སྒྲིབ་བྲལ་
དུ་འགགས་པ་དང༌། སྲོག་འབྱུང་འཇུག་གི་མཚན་ཉིད་མེད་པ་སྟེ་ངག་གི་ཐིག་ལེ་སྒྲིབ་བྲལ་དུ་
འགགས་པ་དང་། གཡོ་བ་ཁམས་བཅོ་བརྒྱད་ཀྱི་རྣམ་འགྱུར་དང་ལྡན་པའི་སེམས་སྒྲིབ་བྲལ་དུ་
འགགས་པ་དང་། དེ་བཞིན་དུ་ལུས་ངག་ཡིད་ཀྱི་ཐིག་ལེ་འཕོ་བའི་རིམ་པ་མེད་པ་སྟེ་སྒྲིབ་བྲལ་
དུ་འགགས་པས་སྐུ་བཞི་དང་ལྡན་པ་བདེ་སྟོང་དབྱེར་མེད་དུས་འཁོར་དེ་ལ་པད་དཀར་གྱིས་
བཏུད་པར་བྱས་ཤིང་ངོ་༎
གསུམ་པ་ནི། བཤད་མ་ཐག་པའི་ཀཱ་སོགས་ཡི་གེ་བཞི་པོ་རྣམས་ཀྱི་དོན་བྱང་ཆུང
སེམས་ཀྱི་ཐིག་ལེ་ཇི་ལྟར་འོངས་པ་དེ་བཞིན་དུ་གཤེགས་པའི་སངས་རྒྱས་རྣམས་ཀྱིས་ནི་བསྟན་
པའི་དང་པོའི་སངས་རྒྱས་ཐབས་ཤེས་གང་རུང་གི་རིགས་སུ་ཆད་པ་མེད་པ་གང་གི་ཀཱ་ཡིག་གིས་
སྐྱེད་བྱེད་ཀྱི་རྒྱུ་ལུས་ཀྱི་ཐིག་ལེ་འགགས་པ་སྤྲུལ་པའི་སྐུ་དང་། ལ་ཡིག་གིས་སྲོག་རླུང་གི་ཐིག་ལེ་
འགགས་པ་ལོངས་སྤྱོད་རྫོགས་པའི་སྐུ་དང༌། ཙ་ཡིག་གིས་གཡོ་བའི་སེམས་ཀྱི་ཐིག་ལེ་འགགས་

ཡེ་ལེའི་མདོར་བསྡུས་དང་པོའི་རྣམ་བཤད།
3
པ་བཟང་པོའི་ཆོས་ཀྱི་སྐུ་དང་། ཀྲ་ཡིག་གིས་ཐིག་ལེ་གཡོ་བའི་རིམ་པ་སྒྲིབ་བྲལ་དུ་འགགས་པ་
དག་པའི་སྐུ་སྟེ་སྐུ་བཞིའི་བདག་ཉིད་དུ་གསུངས་པའི་དུས་ཀྱི་འཁོར་ལོ་དེ་ལ་སྤྱི་བོས་རབ་ཏུ་བཏུད་
ནས་བྲི་བར་བྱའོ། །ཞེས་བརྩམ་པར་དམ་བཅའ་བ་འདྲེན་པའོ༎
གཉིས་པ་ནི། བྲི་བར་བྱ། ཞེས་དྲང་ངོ་། །དགོས་པ་གང་གི་དོན་དུ་ན། ཉེ་བའི་གདུལ་
བྱ་ཉི་མའི་ཤིང་རྟ་ལ་སོགས་པ་དྲང་སྲོང་བྱེ་བ་ཕྲག་ཕྱེད་དང་བཞི་རྣམས་དང་། རིང་བའི་གདུལ་
བྱ་དེ་དག་ལས་གཞན་པའི་སེམས་ཅན་ཀུན་གྱི་དོན་དུའོ། །དགོས་པ་ཅིའི་དོན་དུ་ན། གདུལ་བྱ་
དེ་རྣམས་ཀྱིས་བསོད་ནམས་དང་ཡེ་ཤེས་ཀྱི་ཚོགས་གཉིས་རྫོགས་པའི་འབྲས་བུ་སྐུ་བཞི་ཐོབ་
པའི་སླད་དུའོ། །གང་ན། དཔལ་ལྡན་ཡེ་ཤེས་ཀྱི་ལེའུ་ལ་འགྲེལ་བཤད་དོ། །གང་གིས་ན། པདྨ་
དཀར་པོ་བདག་གིས་སོ། །རྒྱུ་གང་ལས་ན། འཇམ་དཔལ་གྱིས་བསྐུལ་བར་གྱུར་ཅིང་། བདེ་བར་
གཤེགས་པའི་ལུང་བསྟན་པའི་རྒྱུས་འཇིག་རྟེན་དབང་པོ་ཆུ་སྐྱེས་འཛིན་པ་སྤྲུལ་པའི་སྐུ་ཡིས་
འགྲེལ་བཤད་བྲི་བར་བྱའོ༎
གཉིས་པ་ལ་གཉིས། སྟོན་པ་པོ་དང་གསོལ་བ་འདེབས་པ་པོའི་འབྲེལ་པས་མདོར་བསྟན་
པ་དང༌། མདོར་བསྡུས་བཞི་ཡིས་རྒྱས་པར་བཤད་པའོ། །དང་པོ་ལ་གསུམ། མཚམས་སྦྱར་བ། རྩ་
བའི་ངག་དགོད་པ། འགྲེལ་པས་བསྟན་ལ་དབབ་པའོ། །དང་པོ་ནི། འདིར་ཞེས་པ་ནས་གསུངས་
པ། ཅེས་པའི་བར་ཏེ་འདིས་ནི། གནས་དང་སྟོན་པ་དང༌། ཞུ་བ་པོ་དང༌། ཆོས་གང་ལས་ཡེ་ཤེས་
ལེའུ་ལ་ཟླ་བཟང་གིས་གསོལ་བ་བཏབ་པ་དང༌། དེ་བཞིན་གཤེགས་པའི་ལན་གྱི་གསུང་ཚིགས་
བཅད་དང་པོས་གསུངས་པ་སྟེ། གོ་སླའོ། །གཉིས་པ་ནི། གཙོ་བོའི་སྒྲུབ་ཐབས། ཞེས་པ་ནས།
དཀྱིལ་འཁོར་ལ་སོགས་གསུངས་ཞེས་པའོ། །ཞེས་པའི་བར་རོ། །གསུམ་པ་ནི། འདིར་ཚིགས་
སུ་བཅད་པ་དང་པོ་འདིས་དང་པོའི་སངས་རྒྱས་ལས་ཟླ་བཟང་གིས་གསོལ་བ་བཏབ་པ་དང་དེ་
བཞིན་གཤེགས་པས་ལན་གསུངས་པ་འཇམ་དཔལ་གྱིས་དོན་ལ་རྟོན་པ་ཉིད་ཀྱིས་ཡང་དག་པར་
བསྡུས་པ་དེ་ཉིད་འདིར་འགྲེལ་བཤད་ཀྱིས་དགྲོལ་བར་བྱ་སྟེ། དེ་ཡང་གཙོ་བོའི་ཞེས་པ་ལ་སོགས་
པ་ལ་འདིར་སྒྲུབ་ཐབས་ཀྱི་ལེའུ་ལས་གང་ཞིག་གསུངས་པའི་གཙོ་བོ་དུས་ཀྱི་འཁོར་ལོ་དང་བཅས་
པའི་སྒྲུབ་ཐབས་རྒྱལ་བ་མཆོག་དེ་བཞིན་གཤེགས་པ་དང་བཅས་པ་གང་ཞིག་སྟོན་པ་ཁྱོད་ཀྱིས་

4 དྲི་མེད་འོད་ཀྱི་ཡེ་ལེའི་འགྲེལ་བཤད།
གསུངས་པ་དེ་དག་ནི་ཟླ་བཟང་བདག་གི་ཅུང་ཟད་ཤེས་ཏེ་དེའི་ཕྱིར་སླར་ཡང་ཟླ་བཟང་བདག་
ནི་ཉན་པར་འཚལ་ལོ་ཞེས་ཞུས་པའོ། །གང་ན། ལྷ་མིའི་བླ་མ་ཤཱཀྱ་ཐུབ་པ་ཅེས་བོས་ནས་ལུས་
ལ་ཁམས་ཀྱི་དབྱེ་བ་རྣམས་ཀྱིས་ཞེས་པ་མ་དག་པའི་རུས་པ་ལ་སོགས་པའི་ཁམས་འགགས་
ཤིང་རྣམ་པར་དག་པ་རྣམས་ཀྱིས་དུས་ཀྱི་འཁོར་ལོའི་དཀྱིལ་འཁོར་དང་གཞན་ཡང་སངས་རྒྱས་
རྣམས་ཀྱི་རིགས་དྲུག་ཇི་ལྟར་ཡིན་པ་ཉན་པར་འཚལ་ཞེས་པ་སྟེ། དེ་ཡང་ཕུང་པོའི་རིགས་གང་
ཞིག་ཨཱ་ལི་ཀཱ་ལི་དག་ལ་གནས་པ་ཅེས་པ་ནི་ས་བོན་གྱི་ཡི་གེ་ཨ་ཡིག་ལ་སོགས་པའི་དབྱངས་ལ་
གནས་པ་དང༌། ཀ་ཡིག་ལ་སོགས་པའི་གསལ་བྱེད་ལ་གནས་པ་སྟེ་འཆད་པར་འགྱུར་བ་རྣམས་
སོ། །དེ་བཞིན་དུ་རྣལ་འབྱོར་མ་རྣམས་དག་གི་རིགས་དྲུག་པོ་དེ་དག་ཀྱང་ཉན་པར་འཚལ་ཏེ་དེ་
ཡང་ཕུང་པོ་རྣམས་ཀྱི་རིགས་དྲུག་རྒྱལ་བ་དྲུག་ཡིན་པ་ཇི་ལྟ་བ་དེ་བཞིན་དུ་ཁམས་དྲུག་པོ་རྣམས་
ཀྱི་རིགས་ཡུམ་དྲུག་པོ་ཡང་ཨ་ལ་སོགས་པ་དང་ཀ་ལ་སོགས་པ་ལ་གནས་པའི་རིགས་དྲུག་པོ་
ཉན་པར་འཚལ་ཞེས་པའོ༎
དེ་ལྟར་ཟླ་བ་བཟང་པོས་ཞུས་པའི་ཚིག་འདི་དག་གསན་ཏེ་དེ་ནས་རྒྱལ་བའི་བདག་པོ་
ཞེས་པ་ལྷན་ཅིག་སྐྱེས་པ་ལ་སོགས་པ་སྐུ་བཞིའི་བདག་ཉིད་སྒྲིབ་པ་མེད་པའི་ཕུང་པོ་དང་ལ་
སོགས་པ་ཁམས་དང་སྐྱེ་མཆེད་དེ་དེ་རྣམས་ཀྱི་བདག་པོ་ནི་དེ་རྣམས་སྒྲིབ་བྲལ་དུ་སྐྱེད་པར་བྱེད་
པ་རྫོགས་པའི་སངས་རྒྱས་ཏེ་དང་པོའི་སངས་རྒྱས་སོ། །དེས་ཁམས་དྲུག་གི་དབྱེ་བས་དཀྱིལ་
འཁོར་ལ་སོགས་རིགས་དྲུག་དང་ལ་སོགས་པ་ཁམས་ལྔའི་དབྱེ་བས་རིགས་ལྔ་ལ་སོགས་པའི་
རྣམ་གཞག་འོག་ནས་འཆད་པར་འགྱུར་བ་དག་གསུངས་ཞེས་པ་སྟེ་རྩ་རྒྱུད་སྟོན་པ་པོ་དང་གསོལ་
བ་འདེབས་པ་པོའི་འབྲེལ་བ་བསྟན་པའོ། །ཚིགས་སུ་བཅད་པ་འདི་ལ་རྐང་པ་དང་པོ་གསུམ་གྱིས་
ཟླ་བ་བཟང་པོས་གསོལ་བ་བཏབ་པའོ། །རྐང་པ་བཞི་པ་ནས་བརྩམས་ཏེ་ཇི་སྲིད་ལེའུ་ཡོངས་སུ་
རྫོགས་པ་དེ་སྲིད་ནི་དེ་བཞིན་གཤེགས་པའི་ལན་གྱིས་གསུངས་ཏེ་རྒྱུད་འདི་ལ་སླར་ཡང་གསོལ་
བ་བཏབ་པ་མང་ངོ་ཞེས་པ་ནི་ཞུས་ལན་གྱི་ངེས་པའོ༎
གཉིས་པ་མདོར་བསྡུས་བཞི་ཡིས་རྒྱས་པར་བཤད་པ་ལ་གཉིས། སྤྱིའི་དོན་དང༌། ཡན་
ལག་གི་དོན་ནོ། །དང་པོ་ལ་གསུམ། ལེའུ་འདིའི་གཞུང་གང་འདི་ཉིད་ཀྱི་གནས་པ་གང་དང་སྦྱར་

ཡེ་ལེའི་མདོར་བསྡུས་དང་པོའི་རྣམ་བཤད།
5
ཚུལ། གེ་བརྗོད་བྱའི་དོན་རགས་པ་ཙམ་ཕྱོགས་གཅིག་ཏུ་བཤད་པ། བཤད་དོན་ལམ་གྱི་
རིམ་པར་བསྡུ་བའོ། །དང་པོ་ནི། ཡེ་ཤེས་ཀྱི་ལེའུ་འདི་ལ་རྣལ་འབྱོར་མའི་རྒྱུད་ལ་སོགས་པ་སྤྲོ་བའི་
མདོར་བསྡུས། སྐུ་བཞི་ལ་སོགས་པ་རྣམ་པར་དག་པ་ངེས་པའི་མདོར་བསྡུས། མཆོག་ཏུ་མི་འགྱུར་
བའི་ཡེ་ཤེས་གྲུབ་པའི་མདོར་བསྡུས། ཐབས་སྣ་ཚོགས་ཀྱིས་འདུལ་བའི་མདོར་བསྡུས་ཏེ། མདོར་
བསྡུས་བཞི། གནས་པ་ཉི་ཤུ་དང་བཅས་པར་བཞུགས་པ་ལས། འདིའི་གཞུང་གང་དང་གནས་པ་
གང་ཇི་ལྟར་སྦྱར་བར་བྱ་སྙམ་ན། འདི་ལ་ངམ་ཁ་ཅིག །ཚིགས་བཅད་དོན་གསུམ་པ། རྒྱལ་བའི་
ལྷན་སྐྱེས་བདེ་བ་འདི་ནི། ཅེས་པ་ནས། ཚིགས་བཅད་གྱ་བརྒྱད་པའི་བར་མཐའ་དག་བྱང་ཆུབ་ཀྱི་
སེམས་བསྟན་པའི་གནས་པ་དང་སྦྱོར་བ་མི་འཐད་དེ། འདིའི་བྱང་ཆུབ་ཀྱི་སེམས་ནི་སྨོན་འཇུག་གི་
བྱང་སེམས་ཐུན་མོང་བ་ལ་རྒྱུད་ཉིད་ལས་དངོས་སུ་གསུངས་ཀྱི། ཀུནྡ་ལྟ་བུའི་བྱང་སེམས་ལ་བྱེད་
པ་མིན་པའི་ཕྱིར་རོ། །ཡང་ཁ་དོལ་ཅིག །གྱ་དགུ་པ། ཤེས་རབ་མ་ཡིན་ཐབས་ཀྱང་མིན་པ་འདི་ནི།
ཞེས་སོགས་གནས་པ་དགུ་པར་བྱས་ནས། བཅུ་གསུམ་པ་སོགས་ཡེ་ཤེས་ཀྱི་དཀྱིལ་འཁོར་སྤྲོ་
བའི་གནས་པ་དང་སྦྱོར་ཞིང༌། གཞན་ཕྱོགས་དག །གྱ་དགུ་པ་སོགས་གནས་པ་ལྔ་པར་བྱས་ནས།
སུམ་ཅུ་པ། མཁའ་འགྲོ་མ་རྣམས་ཐུང་བའི་དངོས་པོ། ཞེས་སོགས་ཡེ་ཤེས་ཀྱི་དཀྱིལ་འཁོར་སྤྲོ་
བའི་གནས་པ་དང་སྦྱོར་བ་དག་ཀྱང་འཐད་པར་མི་སེམས་ཏེ། དེ་ལྟ་ན་སྡོམ་ཆེན་གྱི་དཀྱིལ་འཁོར་
དང༌། འཁོར་ལོས་བསྒྱུར་བ་དྲུག་སྤྲོ་བ་སོགས་ཀྱང་ཡེ་ཤེས་ཀྱི་དཀྱིལ་འཁོར་སྤྲོ་བའི་གནས་པ་དང་
སྦྱར་དགོས་པས་གནས་པ་ལྔ་པའི་གཞུང་རྣམས་ལས་ལོགས་སུ་གནས་པ་བདུན་པའི་མཚན་གཞི་
མི་རྙེད་པར་འགྱུར་བའི་ཕྱིར་རོ༎
མཁས་པའི་དབང་པོ་ཁ་བུ་ཅིག །མདོར་བསྡུས་དང་པོ་ལ་གནས་པ་དང་པོ་ལྔ་དང་། བརྒྱད་
པ༌བྱང༌ཆུབ༌ཀྱི༌སེམས༌བསྟེན༌པའི༌གནས་པ་སྟེ་གནས་པ་དྲུག །མདོར་བསྡུས་གཉིས་པ་ལ། བདུན་
པ་ཡེ་ཤེས་ཀྱི་དཀྱིལ་འཁོར་སྤྲོ་བའི་གནས་པ། དགུ་པ་ཤེས་པ་དང་ཤེས་བྱ་རྣམ་པ་ཀུན་གྱི་བདག་
ཉིད་ཕྱག་རྒྱ་ཆེན་པོའི་དངོས་གྲུབ་ཀྱི་གནས་པ། བཅུ་གཅིག་པ་ཆོས་ཀྱི་ཕུང་པོ་སྟོང་ཕྲག་བརྒྱད་
ཅུ་རྩ་བཞི་བསྟན་པའི་གནས་པ་སྟེ། གནས་པ་གསུམ། མདོར་བསྡུས་གསུམ་པ་ནི། དྲུག་པ་དབང་
བཞི་པ་མཆོག་ཏུ་མི་འགྱུར་བ་ཕྱག་རྒྱ་ཆེན་པོའི་ཡེ་ཤེས་དངོས་གྲུབ་སྒྲུབ་ཐབས་ཀྱི་གནས་པ་དང་

6
དྲི་མེད་འོད་ཀྱི་ཡེ་ལེའི་འགྲེལ་བཤད།
སྦྱོར་ཞིང་། མདོར་བསྡུས་བཞི་པ་ལ། བཅུ་པ་ལུས་དང་ངག་དང་སེམས་ཀྱི་བྱ་བ་ཐམས་ཅད་བརྟག་
པའི་གནས་པ་དང་། བཅུ་གཉིས་པ་སངས་རྒྱས་ཀྱི་ཞིང་བསྡུ་བའི་གནས་པ་སོགས་གནས་པ་བཅུ་
དང་སྦྱར་ཏེ་འཆད་པར་མཛད་ལ། ལུགས་འདིས་ཀྱང༌། ཚིགས་བཅད་རེ་ལྔ་པ་ནས། གྱ་བརྒྱད་པའི་
བར་མཐའ་དག་བྱང་ཆུབ་ཀྱི་སེམས་བསྟེན་པའི་གནས་པ་དང་སྦྱར་ཞིང༌། གནས་པ་འདི་ལ་ཀུན་
རྫོབ་དང་དོན་དམ་པའི་བྱང་ཆུབ་ཀྱི་སེམས་གཉིས་སུ་ཕྱེ་ནས་འཆད་པར་མཛད་དོ། །ཡང་ཁ་དོལ་
ཅིག །ཤེས་རབ་རྒྱུད་ནི་ཤར་ནས། ཞེས་སོགས་ཞེ་བརྒྱད་པ་ནས་ང་བཞི་པ་ཡར་བཅད་ཀྱིས་ཆོས་
ཕུང་བརྒྱད་ཁྲི་བཞི་སྟོང་བསྟན་པའི་གནས་པ་འདི་བསྟན་པར་འཆད་པ་ཡང་མི་འཐད་དེ། ཚིགས་
བཅད་དེ་དག་གི་སྒྲས་ཟིན་དང་དགོངས་གཞིའི་དོན་གང་གི་དབང་དུ་བྱས་ཀྱང་ཆོས་ཕུང་བརྒྱད་
ཁྲི་བཞི་སྟོང་བསྟན་པ་འཆད་བྱེད་དུ་འབྲེལ་མེད་པའི་ཕྱིར་ཏེ་དེ་དག་གི་སྒྲ་ཟིན་ལྟར་ན་དུས་འཁོར་
གྱི་ཞལ་བཞི་ནས་རིག་བྱེད་བཞི་དང་གྲུབ་མཐའ་བཞི་ལ་སོགས་པ་བསྟན་པ་ལ་བྱ་དགོས་ཤིང༌།
དགོངས་གཞི་ལྟར་ན་ཐིག་ལེ་བཞིའི་སྟེང་གི་བག་ཆགས་ལས་ལྟ་བ་དང་གྲུབ་མཐའ་གང་ལ་མོས་
པའི་དབྱེ་བ་དུ་མར་འགྱུར་ཚུལ་བསྟན་པ་ཙམ་མོ༎
དེ་ལྟར་ན་རང་གི་ལུགས་ནི་འདི་ལྟར། རེ་དགུ་པ་རྒྱལ་བ་རྣམས་ཀྱིས་འཇིག་རྟེན་ཁམས་
ལ། ཞེས་པ་ནས། གྱ་བརྒྱད་པའི་བར་གྱིས་མཆོག་མི་འགྱུར་གྱི་ཡེ་ཤེས་སྒྲུབ་དགོས་པའི་རྒྱུ་མཚན་
སྒྲུབ་པའི་ཐབས་ནང་ལུས་ལ་གནད་དུ་བསྣུན་ཚུལ། ཕྱིའི་ཐབས་ཕྱག་རྒྱ་ལ་བརྟེན་ཚུལ་སོགས་སྟོན་
ཞིང༌། མདོར་བསྡུས༌གཉིས༌པའི༌གཞུང༌། འདིར་ནི་དབང་བསྐུར་རྣམ་པ་གཉིས་ཀྱང་། ཞེས་པ་
ནས། བརྒྱ་ཉེར་དྲུག་པ་ཡར་བཅ